་པ་དང་། ཆུ་དང་གད་པ་གཡང་ལ་འབུལ་པ་
དང་། ནག་པ་དང་འབྲས་བུ་ལ་སོགས་ཤ་གཅོད་པ་དང་། འཆི་བ་གནས་སུ་སྤྲོད་པ་
དེད་པ་དང་། སྣ་འབུག་པ་དང་སྤུ་དང་རྩིད་པ་འབལ་བ་དང་། གནོན་ཅིང་
གཟིར་བ་དང་ཟ་བའི་གཡའ་འགོགས་ལ་སོགས་སྤངས་བར་བྱའོ། །དེ་དག་ལ་

242
ཡ་ཐོག་ཞང་བོད་ཁྱད་ནོར་དཔེ་ཚོགས།
བརྟེན་ནས་སྲོག་གཅོད་སྤངས་པའི་བསླབ་བྱ་ཁོང་དུ་ཚུད་པར་བྱའོ། །གཉིས་
པ་མ་བྱིན་པ་ལེན་པ་ལ། ལྟུང་བ་དངོས་དང་ཕྱོགས་མཐུན་གཉིས། དང་པོ་ལ་
ཡན་ལག་རབ་དབྱེ་དང་ལྟུང་བ་རབ་དབྱེ་གཉིས། དང་པོ་ལ་སྤྱིར་བྱེ་བྲག་
གཉིས་ཏེ། དང་པོ་ནི། མི་གཞན་རྫས་དབང་སྨན་པ་མིན། །རིན་ཐང་ཚང་ཞིང་
མ་འཁྲུལ་བ། །མ་བྱིན་ལེན་སེམས་ལུས་ངག་གིས། །ཐོབ་རྟིང་བློ་རྫོགས་ཕམ་པ་
བྱུང་། །ཞེས་པས། དེ་ཡང་ཡུལ་གྱི་ཡན་ལག མི་གཞན་གྱི་རྫས་རང་གི་མི་དབང་
བ་གཅིག་དགོས་ཏེ། སྨན་པ་རྒྱལ་པོ་སོགས་ཀྱི་དབང་རིགས་རི་ལུང་ཤིང་དང་
རྒྱ་མཚོ་ཆུ་ས་རྡོ་རྣམས་མིན་ཞིང་། རིན་ཐང་ཚང་ཞིང་ཞོ་ལྔ་ཡན་ཆད་རེ་བའོ། །
བསམ་པའི་ཡན་ལག་བླང་བའི་རྫས་མ་ནོར་མ་འཁྲུལ་བ་མ་བྱིན་ལེན་སེམས་
རྒྱུན་དུ་ཡོད་པའོ། །སྦྱོར་བའི་ཡན་ལག ལུས་ཀྱི་ལག་པའི་དངོས་སུ་ལེན་པ་
དང་། ངག་གི་གཞན་ལ་མ་བྱིན་ལེན་ཐབས་བསྐུལ་བའོ། །མཐར་ཐུག་གི་ཡན་
ལག དངོས་པོ་དེ་ཐོབ་རྟིང་བློ་རྫོགས་པ་ན་ཕམ་པ་བྱུང་བའོ། །གཉིས་པ་བྱེ་
བྲག་ནི། སྲོག་ཆགས་བེམ་པོ་ཐོབ་སྐལ་དང་། །རང་ཆེད་བདག་གཞན་ཐབས་
རྣམས་སོ། །ཞེས་པས། རྟ་གླང་སོགས་སྲོག་ཆགས་རིགས་དང་། ཡུལ་མཁར་
གསེར་དངུལ་སོགས་བེམ་པོ་རིགས་དང་། སྤྱིར་ནོར་སོགས་ཐོབ་སྐལ་རིགས།
རང་གི་ཐོབ་པའི་ཆེད་དུ་བདག་པོ་དང་། གཞན་ལ་བཅོས་པའི་ཐབས་བྱེད་པ་
རྣམས་ Iས་ནི་མ་བྱིན་ལེན་པ་སོགས་ཕམ་པ་བསྐྱེད་པའོ། །གཉིས་པ་ལྟུང་བ་རབ་
དབྱེ་ནི། རང་དང་མི་མ་ཡིན་དབང་བས། །ལྟུང་བ་རིགས་རྣམས་གོང་དང་
མཚུངས། །མི་དང་མི་མིན་བདག་པོ་གང་། །ཡིད་གཉིས་འགྱུར་ན་དངོས་ཉིད་

བསྟན་པའི་སྲོག་ཤིང་འདུལ་བའི་བསླབ་བྱ།
243
གཙོ། །གང་ཞིག་གཞན་གྱིས་ཕྲོགས་ལ་སོགས། །བསམ་པ་གཏང་མ་གཏོང་གིས་
འགྱུར། །ཞེས་པས། གཞན་ལ་འདྲི་དགོས་པའི་རང་གིས་རྫས་དང་། མི་མ་ཡིན་
ལྷ་འདྲེས་དབང་བ་མ་བྱིན་བླང་ན་ལྟུང་བ་འབྲིང་། བྱོལ་སོང་དབང་བའི་
རིགས་ཆུང་ངུ་གསུངས་སོ། །ཡན་ལག་མང་ཉུང་དང་ཕྲ་རགས་ཀྱི་རིགས་
རྣམས་གོང་གི་སྲོག་གཅོད་སྐབས་སུ་བཤད་པ་དང་མཚུངས་སོ། །མི་དང་མི་
མིན་བདག་པོ་གང་ཡིན་སྙམ་ནས་ཡིད་གཉིས་འགྱུར་ནས་མ་བྱིན་བླང་ན་
དངོས་ཉིད་གཙོ་སྟེ། བདག་པོ་མ་ཡིན་ན་ཕམ་པ་སྐྱེད་ལ། མི་མ་ཡིན་ན་ཕམ་པ་
མི་བསྐྱེད་གསུ སྐྱེད་གསུངས་སོ། །རང་གི་རྫས་གང་ཞིག་གཞན་གྱིས་ཕྲོགས་ལ་སོགས།
ཕྱིས་རང་གི་མ་བྱིན་ལེན་ན། དང་པོ་རང་གི་བསམ་པ་བློ་གཏང་ན་ཕམ་པ་སྐྱེད།
བློ་མ་བཏང་བའི་དབང་གིས་བླང་བར་འགྱུར་ན་ཕམ་པ་མི་བསྐྱེད་གསུངས་སོ། །
གཉིས་པ་ཕྱོགས་མཐུན་ནི། མ་བསྔོས་སྤྱོད་དང་བསྔོ་ལ་ལོག །བྱིན་ནས་ཆགས་
ལེན་ནན་སློང་སོགས། །ཞེས་པས། མ་བསྔོ་བའི་གདན་སོགས་ལ་འདུག་པ་དང་།
མ་གཡར་བའི་རྟ་ཁལ་གོས་ལྷམ་སོགས་སྤྱོད་པ་དང་། དགེ་ལ་བསྔོ་བ་ཕྱིར་ལ་
ལོག་པ་དང་། གཞན་ལ་བྱིན་ན་ཕྱི་ཆགས་སེམས་ཀྱི་ཚུལ་ལེན་པ་དང་། བློས་མི་
གཏོང་བའི་རྫས་ནས་སློང་བྱེད་པ་སོགས་སྤངས་གསུངས་སོ། །གསུམ་པ་མི་
གཙང་སྤྱོད་པ་ལ་གཉིས། དངོས་དང་ཕྱོགས་མཐུན་གཉིས། དང་པོ་ལ་ཡན་
ལག་རབ་དབྱེ་དང་ལྟུང་བ་རབ་དབྱེ་གཉིས་ཏེ། དང་པོ་ལ་སྤྱིར་དང་བྱེ་བྲག་
གཉིས། དང་པོ་ནི། ལུས་དང་ལམ་དུ་རུང་བ་དང་། །མ་ཉམས་སྒོ་གསུམ་གང་དུ་
ཡང་། །ནད་མེད་མཚན་མ་ལ་རུང་བ། །ངོ་ཚ་འཇིགས་མེད་ཆགས་སེམས་ཀྱིས། །

244
ཡ་ཐོག་ཞང་བོད་ཁྱད་ནོར་དཔེ་ཚོགས།
སྤྱོད་པ་རྩོལ་བ་ལ་ཞུགས་ནས། །རིག་པའི་བདེ་བ་མྱོང་ན་ཉམས། །ཞེས་པས།
ཡུལ་གྱི་ཡན་ལག་ནི། མོ་ཡི་ལུས་སུ་རུང་བ་བེམ་རིག་འབྲེལ་བ་དང་། ལམ་དུ་
རུང་བ་མངལ་ལམ་ལ་སྤྱོད་དུ་རུང་བ་དང་། དབང་པོ་ཉམས་པའོ། །ཉམས་ན་
སྤྱོད་དུ་མི་རུང་། སྒོ་གསུམ་གང་དུ་ཡང་སྤང་དགོས་གསུངས་སོ། །རང་བཞིན་
དང་གདོན་ལ་སོགས་ཀྱི་ནད་མེད་པའི་སྐྱེས་པ་མཚན་མ། འཁྲིག་ཅིང་སྦྱོར་
བའི་ལུས་སུ་རུང་བའོ། །བསམ་པའི་ཡན་ལག་ནི། ཆགས་པའི་དབང་གི་ངོ་ཚ་
དང་ཉེས་པ་ལ་འཇིགས་པ་མེད་པའི་ཆགས་སེམས་ཀྱི་རྒྱུན་མི་ཆད་པའོ། །སྦྱོར་
བའི་ཡན་ལག་ནི། ཕོ་མོ་སྤྱོད་པ་བརྩོལ་བ་ལ་དངོས་སུ་ཞུགས་ནས་སྦྱོར་བའོ། །
མཐར་ཐུག་གི་ཡན་ལག་ནི། ཕོ་མོ་འཁྲིག་སྦྱོར་རིགས་པའི་བདེ་བ་ཉམས་སུ་
མྱོང་བ་ན་ཉམས་པའོ། །གཉིས་པ་བྱེ་བྲག་ཏུ་བཤད་པ་ནི། དབང་མེད་གཞན་
གྱིས་བཙལ་བ་ན། །བདེ་བ་མྱོང་ན་ཉམས་པ་འགྱུར། །ཞེས་པས། རང་ལ་ཆགས་
སེམས་མེད་ཀྱང་། དབང་མེད་གཞན་གྱིས་བརྩལ་བར་གྱུར་ན་ཡང་། དངོས་པོ་
གཙོ་བས། དབང་མེད་འཕྲད་པའི་བདེ་བ་ཉམས་སུ་མྱོང་ན་མོ་སྡོམ་གྱི་རྩ་བ་
ཉམས་པར་འགྱུར། ཞེས་གསུངས་སོ། །གཉིས་པ་ལྟུང་བ་རབ་ཏུ་དབྱེ་བ་ལ།
མཚོན་གྱི་བཀྲལ་བ་ལ་སོགས་པ། །སྦོམ་པོ་ཡིན་པར་སྟོན་པས་གསུངས་སོ། །
ཞེས་པས། མཚོན་གྱི་བཀྲལ་བའི་རྨ་དང་། མགོ་བཅད་པའི་ཁ་མིག་རོ་ཡི་ཟག་
བྱེད་ལ་སོགས་པ་ལ་སྤྱོད་ན། སྦོམ་པོ་ཡིན་པར་སྟོན་པ་སོགས་གོང་མ་ཀུན་ཀྱིས་
གསུངས་སོ། །གཉིས་པ་ཕྱོགས་མཐུན་ལ་གསུམ་ཏེ། དངོས་དང་། སེལ་བ་དང་།
ཞོར་བྱུང་གདམས་པའོ། །དང་པོ་ནི། ཁུ་བ་འབྱིན་དང་འཁྱུད་སྡེག་དང་།

བསྟན་པའི་སྲོག་ཤིང་འདུལ་བའི་བསླབ་བྱ།
245
འཁྲིག་ཚིག་བསྙེན་བྱེད་ལྟས་ལ་སོགས། ཞེས་པས། ཆགས་པས་དབང་གིས་ཁུ་
བ་འབྱིན་པ་དང་། ལུས་ལ་འཁྱུད་པ་དང་སྡེག་བརྟེན་བྱེད་དང་འཁྲིག་སྦྱོར་གྱི་
ཚིག་བསྙེན་བྱེད་ནས་ངོ་ལ་ལྟ་བ་དང་། རོགས་མེད་ལམ་གཅིག་ལ་འགྲོགས་པ་
ལས་གཅིག་ཏུ་བྱེད་པ་དང་། གནས་གཅིག་ཏུ་སྡོད་པ་དང་། སྐུད་པ་འཁེལ་བ་
དང་ཤ་རྗེན་ལ་རེག་པ་སོགས་སྤངས་གསུངས་སོ། །གཉིས་པ་སེལ་བ་ནི། སྐྱབས་
ཕྱིར་རེག་དང་མ་ཆགས་ལྟ། །འགྲོ་འདུག་སྐྱེས་པར་འབྲེལ་བའོ། །ཞེས་པས།
གནོད་རྐྱེན་གང་ལ་སྐྱབས་ཕྱིར་བུད་མེད་ལ་རེག་དགོས་པ་དང་། མ་ཆགས་
པའི་སྒོ་ནས་ལྟ་བ་དང་། འགྲོ་འདུག་གང་ལ་ཡང་། སྐྱེས་པ་དང་ཁྲིམས་རོགས་
དང་འབྲེལ་བ་ཉེས་པ་མེད་གསུངས་སོ། །གསུམ་པ་ཞོར་བྱུང་ནི། གང་ཞིག་གང་
མཐོང་ཆགས་པ་ནི། །རང་དུ་མི་གནས་བྱོལ་བ་བྱ། །ཞེས་པས། ཁྲིམས་ལྡན་གང་
ཞིག་བུད་མེད་ལ་སོགས་གང་འདྲིས་པ་མཐོང་བ་ལ་སོགས་ལ་བརྟེན་ནས།
ཆགས་པ་སྐྱེ་བར་གྱུར་ན་ལྷན་གཅིག་ཏུ་ཡུན་རིང་དུ་མི་གནས་པར་གཞན་དག་
བྱོལ་བ་བྱ་གསུངས་སོ། །བཞི་བ་རྫུན་དུ་སྨྲ་བ་སྤང་ལ་དངོས་དང་། སེལ་བ་
ཕྱོགས་མཐུན་གསུམ་སྟེ། དང་པོ་ལ་ཡན་ལག་རབ་དབྱེ་དང་། ལྟུང་བ་རབ་དབྱེ་
གཉིས། དང་པོ། མི་གཞན་མི་ཆོས་བླ་མའི་རྫུན། །འཁྲུལ་བ་མེད་པའི་བརྗོད་
སེམས་ཀྱིས། །སྨྲ་བྱེད་གཞན་གྱི་གོ་བ་ན། །ང་རྒྱལ་མེད་ན་ཕམ་པ་བྱུང་། །ཡུལ་གྱི་
ཡན་ལག་ནི། རང་མ་ཡིན་ཞིང་མི་གཞན་ཡིན་པར་དགོས་ཏེ། མི་གཞན་དགོས་
པ་ནི་རང་ལ་རྫུན་སྨྲ་ཀྱང་བདེན་བློ་མེད་པའོ། །གཞན་དང་འཁྲུལ་པ་མེད་པའི་
རང་ལ་འདོད་པའི་རྫས་དང་བཀུར་སྟི་དང་སྙན་གྲགས་སོགས་འདོད་པས།

246
ཡ་ཐོག་ཞང་བོད་ཁྱད་ནོར་དཔེ་ཚོགས།
རྫུན་བརྗོད་སེམས་ཀྱིས་རྒྱུན་ཆགས་པའོ། །སྦྱོར་བའི་ཡན་ལག་ནི། མི་ཆོས་བླ་
མའི་རྫུན་སྨྲ་དགོས་ཏེ། ཤེས་བཞིན་རྫུན་གྱི་ཕམ་པ་མི་འགྱུར་པའོ། །བསམ་པའི་
ཡན་ལག་ནི། གཞན་དང་འཁྲུལ་པ་མེད་པའི་རང་ལ་འདོད་པའི་རྫས་དང་
བཀུར་སྟི་དང་སྙན་གྲགས་སོགས་འདོད་པས། རྫུན་བརྗོད་སེམས་ཀྱིས་རྒྱུན་
ཆགས་པའོ། །སྦྱོར་བའི་ཡན་ལག་ནི། མི་ཆོས་བླ་མའི་རྫུན་སྨྲ་བ་བྱེད་པའོ། །
མཐར་ཐུག་གི་ཡན་ལག་ནི། མི་གཞན་གྱིས་བདེན་པ་གོ་ཞིང་ངེས་ཤེས་སྐྱེས་
པའི་དུ
་དུས་ན། རང་མ་འདོད་པའི་ཡོན་དན་དང་ལྡན་པའི་ང་རྒྱལ་མེད་ན་རྫུན་
སྨྲ་ཕམ་པ་བྱུང་བའོ། །གཉིས་པ་ལྟུང་བ་རབ་ཏུ་དབྱེ་བ་གཉིས་ཏེ་སྨྲ་བའི་ཡུལ་
དང་། གོ་བྱ་དངོས་པོ། དང་པོ་ནི། མི་གཞན་སྨྲ་ཤེས་དོན་གོ་བ། །ཤེས་པ་རང་
བཞིན་གནས ནས་པ་ལ། །ཞེས་པས། མི་གཞན་དེ་ཡང་སྨྲ་ཤེས་ཞིང་དོན་ཡང་ད་
གོ་བའི་ཤེས་པ་རང པ་རང་བཞིན་དུ་གནས་པ་གཅིག་དགོས་པ་ཡིན་ལ། སྐད་མི་གོ་བ་
དང་སྙོག་པ་5 ་པ་བུ་ཆུང་གླེན་ལྐུགས་སོགས་མིན་པ་གཅིག་དགོས་གསུངས་སོ། །
གཉིས་པ་གོ་བྱ ་གོ་བྱ་ལ་མི་ཆོས་བླ་མའི་རྫུན་དང་། ཤེས་བཞིན་གྱི་རྫུན་གཉིས་ཏེ།
དང་པོ་ནི། ལྷ་མཐོང་དེ་ཡི་སྒྲ་ཐོས་སོགས། །ཀླུ་དང་གཞན་ཡང་དེ་བཞིན་ནོ། །
བསམ་གཏན་མངོན་ཤེས་ཚད་མེད་དང་། །ཟག་པ་མེད་པ་ལྡན་བརྗོད་པ། །
གཞན་ལ་སྙད་བཏགས་ཟུར་གྱིས་གླེང་། །ཅང་མི་སྨྲ་བ་དང་དུ་ལེན། །ཞེས་པས།
ལྷ་མ་མཐོང་བ་ལ་མཐོང་རྫུན་དང་དེའི་སྒྲ་མ་ཐོས་པ་ཐོས་སོགས། ལུང་སྟོན་
བྱུང་ཚུལ་དང་བཀའ་ལ་ཉོན་ཚུལ་སྨྲ་བ་དང་། ཀླུ་དང་གཞན་ཡང་དངོས་མེད་
རིགས་ཐམས་ཅད་གང་ལ་དེ་བཞིན་སྨྲ་བ་ཀུན་ནོ། །བསམ་གཏན་ཕུག་ཏུ་ཕྱིན་
1

བསྟན་པའི་སྲོག་ཤིང་འདུལ་བའི་བསླབ་བྱ།
247
པ་དང་། ཟག་མེད་མངོན་ཤེས་ཡོད་ཚུལ་དང་ཚད་མེད་བཞི་མངོན་དུ་གྱུར་པ་
དང་། ཟག་པ་མེད་པའི་ཕུང་པོ་ལྡན་པ་དང་། དགྲ་བཅོམ་བླ་མེད་འབྲས་བུ་
ཐོབ་པ་ཞེས་སོགས་བརྗོད་པའི་རྫུན་ནོ། །རུས་རིགས་དང་སོགས་གཞན་ལ་
སྙད་བཏགས་ཏེ་ཐོས་བསམ་སྒོམ་བསྒྲུབ་སྒོ་སངས་རྒྱས་ཡིན་པར་ཟུར་གྱིས་
གླེང་བའི་རིགས་དང་། སངས་རྒྱས་ཡིན་པར་དངོས་སུ་ཅང་མི་སྨྲ་བ་དང་།
དོན་སངས་རྒྱས་མིན་ཡིན། ཡིན་མདོག་གི་རྣམ་འགྱུར་དགོས་ནས་དང་དུ་ལེན་
ལྟ་བུ་རྫུན་རྣམས་སོ། །གཉིས་པ་ནི། ཤེས་བཞིན་དེ་ནི་རྫུན་དུ་སྨྲ། །མི་ལ་ལུས་ཀྱི་
གོ་འབྱེད་ཀྱང་། །ངག་གི་ལྟུང་བ་བཞག་པ་ན། །བཤགས་བྱ་སྡོམ་བྱའི་ཉེས་བྱས་
བྱུང་། །ཞེས་པས། ཡོད་པར་ཤེས་བཞིན་དེ་ནི་མེད་པ་སོགས་ཀྱི་རྫུན་དུ་སྨྲ་བ་
བཞིན་ནོ། །མི་ལ་དབང་པོ་ཉམས་རྐྱེན་མེད་རུང་ལུས་ཀྱི་བརྟག་པའི་མགོ་ཅོག་
ཞར་ར་སོགས་གོ་བྱེད་རྫུན་ནོ། །ལུང་ལས་ཀྱང་ངག་གི་རྫུན་གྱིས་ལུང་བའི་བྱེ་
བྲག་ཏུ་བཞག་པ་ན། ཆེ་ན་བཤགས་བྱས་དང་འབྲིང་ན་སྡོམ་བྱས་ཆུང་ན་ཉེས་
བྱས་ལྟུང་བ་བྱུང་པས་སྤངས་བར་བྱའོ། །གཉིས་པ་སེལ་བ་ནི། སྲོག་སྐྱབས་ལ་
སོགས་བསམ་དག་པས། །ཕན་པའི་རྫུན་ལ་ཉེས་པ་མེད། །ཅེས་པས། སེམས་
ཅན་གཞན་དག་གི་སྲོག་སྐྱབས་པ་སོགས་བྱམས་པའི་སེམས་ཅན་ལ་ཕན་པའི་
ཐབས་ལ་སོགས་བསམ་སྦྱོར་རྣམ་དག་པས་གཞན་ཁོ་ནར་ཕན་པའི་ཐབས་སྣ་
ཚོགས་ཀྱི་རྫུན་སྨྲ་བ་ལ་ཉེས་པ་མེད་གསུངས་སོ། །གསུམ་པ་ཕྱོགས་མཐུན་ལ།
དངོས་དང་ཞོར་བྱུང་གཉིས། དང་པོ་ནི། ཀུ་རེ་བཞད་གད་ཙམ་དུ་ཡང་། །མི་
བདེན་ཚིག་རྣམས་བརྗོད་མི་བྱ། །མནའ་དང་གཞན་སྐྱོན་དཔྱས་འདོགས་དང་། །

248
ཡ་ཐོག་ཞང་བོད་ཁྱད་ནོར་དཔེ་ཚོགས།
རྒྱལ་པོ་དང་ནི་བུད་མེད་དང་། །དམག་དང་དེ་བཞིན་ཚོང་ཁེ་དང་། །འཁོར་བ་
པ་ཡི་གཏམ་མི་བྱ། །ཞེས་པས། སྤྱིར་ཕན་གནོད་ཀྱང་ཀུ་རེ་བཞད་གད་སླང་
ཕྱིར་ཙམ་དུ་ཡང་མི་བདེན་རྫུན་ཚིག་རྣམས་བརྗོད་པར་མི་བྱ་གནད་དང་།
གཏམ་ཤུགས་ཀྱིས་ཁ་མནའ་དང་། གཞན་སྐྱོན་བརྗོད་པ་དང་། མེད་པ་ལ་དཔྱས་
འདོགས་གླེང་བ་དང་། གཞན་ཡང་རྒྱལ་པོ་སོགས་བླ་དཔོན་དབང་ཆེ་ཆུང་
དང་། དེ་ནི་བུད་མེད་ལེགས་ཉེས་དང་། དམག་དང་འཁྲུག་པའི་ཕམ་རྒྱལ་
སོགས། དེ་བཞིན་ཚོང་ཁེ་ཆེ་ཆུང་དང་། ཡུལ་འབྲོག་བསོད་ནམས་ཆེ་ཆུང་ཕོ་
རྒོད་ཞོན་སོགས། འཁོར་བ་གཡེང་བའི་གཏམ་རྣམས་དགེ་སྦྱོར་བའི་བདུད་
ཡིན་པས་མི་བརྗོད་སྤང་བར་བྱའོ། །གཉིས་པ་ཞོར་བྱུང་གདམས་པ་ནི། འདྲི་
ནས་མཐུན་པའི་ལན་གདབ་ཅིང་། དགེ་བ་འཕེལ་བའི་གཏམ་རྣམས་བྱ།
གཞན་གྱིས་དགོས་ཆེད་འདྲི་བའི་དུས་ན་ཡང་། དོན་དང་མཐུན་པའི་ཚིག་
ལན་གསལ་བ་གདབ་ཅིང་། དུས་རྣམ་པར་ཀུན་ཏུ་དགེ་བ་གོང་ནས་གོང་
འཕེལ་བའི་ཐབས་ཤེས་དུ་མའི་གཏམ་རྣམས་བརྗོད་པར་བྱའོ། །རྩ་བ་བསྲུང་
ལུགས་དེ་ལྟར་བཤད་པའི་བསླབ་བྱ་ཞིག་ཏུ་རིགས་པའོ། །གཉིས་པ་ཡན་ལག་
གི་སྡོམ་པ་ལ་མདོར་བསྟན་དང་། རྒྱས་བཤད་གཉིས། དང་པོ་ནི། མི་དགེ་བ་
དང་ཁ་ཟས་དང་། །སིལ་བུ་ཁྲི་སྟན་ཡན་ལག་ཡིན། །ཞེས་པས། མི་དགེ་བའི་སྡེ་
དྲུག་དང་ཁ་ཟས་སྡེ་བཞི་དང་སིལ་བུ་སྡེ་གསུམ་འམ་བརྒྱད། ཁྲི་སྟན་སྡེ་གསུམ་
རྣམས་ཡན་ལག་གི་སྡོམ་པ་ཉེར་གཅིག་ཡིན་པར་གསུངས་སོ། །གཉིས་པ་རྒྱས་
བཤད་ལ། མི་དགེ་ཁ་ཟས་སིལ་བུ་ཁྲི་སྟན་བཞི་སྟེ། དང་པོ་ནི་མི་དགེ་བ་ལ་

བསྟན་པའི་སྲོག་ཤིང་འདུལ་བའི་བསླབ་བྱ།
249
དངོས་དང་ཕྱོགས་མཐུན་གཉིས་ཏེ། དང་པོ་ནི། ངག་འཁྱལ་ཚིག་རྩུབ་ཕྲ་མ་
དང་། །མངན་སེམས་གདུག་སེམས་ལོག་པར་ལྟ། །ཉེས་དམིག་མང་ཕྱིར་ཡ་ང་
བ། །རབ་ཏུ་སྤང་བར་ཀུན་ནས་གསུང་། །ཞེས་པས། བླ་མའི་ཡོན་ཏན་སྨད་པའི་
ངག་འཁྱལ་སྨྲ་བ་སོགས་དང་། གཞན་གྱི་སེམས་ལ་ཕོག་པའི་ཚིག་རྩུབ་སྨྲ་བ་
སོགས་དང་། མི་མཐུན་པ་གཉིས་ཀྱིས་ཕྲ་མ་དབྱེན་བཅུག་སྨྲ་བ་སོགས་དང་།
འདོད་ཆགས་དབང་གི་མངན་སེམས་ཆེ་བ་དང་། ཞེ་སྡང་དབང་གི་གདུག་
སེམས་ཆེ་བ་དང་། གཏི་མུག་དབང་གིས་ཡང་དག་དོན་ལ་ལོག་པར་བལྟ་ཞིང་
རྒྱུ་འབྲས་ཁྱད་གསོད་བྱེད་པ་དང་དྲུག་ནི། ཉེས་དམིགས་ཤིན་ཏུ་ཡང་མང་བ་
ངན་སོང་གི་སྡུག་བསྔལ་བཟོད་དཀའ་བའི་ཕྱིར་དུ་ཡ་ང་བ་ལ་བསམས་ཏེ།
རབ་ཏུ་འ ་ཏུ་འཇིག་པ་ནི་སྤང་དགོས་པ་གོང་མ་ཀུན་ཀྱི་ཞལ་ནས་གསུངས་སོ། །
གཉིས་པ་ཕྱོགས་མཐུན་ནི། མངན་སེམས་མ་ཡིན་ཀུ་རེ་འམ། །གཞད་གད་ཕྱིར་
ཡང་མི་བྱའོ། །ཞེས་པས། མངན་སེམས་ཀྱི་བསམ་པ་གཏན་ནས་ཡོད་པ་མ་ཡིན་
ཀྱང་། ཀུ་རེ་གཞད་གད་ལ་སོགས་ལ་མི་དགེ་སྤང་དགོས་པའི་ཕྱིར། གང་ལ་
ཡང་མི་བྱ་ཞིང་སྤང་དགོས་ཏེ་གཞན་ལྔ་ཤུགས་བསྟན་ཡིན་པར་གསུངས་སོ། །